Diari Oficial de la Generalitat Valenciana


Sumari del DOGV 974, del 31-12-1988 (1988/812826)

ORDRE de 26 de desembre de 1988, de la Conselleria d'Administració Pública, per la qual es aprovat el Pla d'Actuacions amb les Diputacions Provincials per a l'any 1989.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/26/(3)/dof/vci/html**

### Dades del document

Número de DOGV
:   974

Data del DOGV
:   31-12-1988

Secció del DOGV
:   DISPOSICIONS GENERALS

Número del document
:   1988/812826


Data del document
:   26-12-1988

Organisme emissor
:   Conselleria d'Administració Pública

Tipus de document
:   Ordre

Ordre de 26 de desembre de 1988, del Conseller d'Administració Pública, per la qual és aprovat el Pla d'Actuacions amb les Diputacions Provincials per a l'any 1989.  
Amb l'informe emès pel Consell Superior de Coordinació en la sessió que tingué lloc el dia 30 de novembre de 1988, i en virtut del que estableix el Decret 129/85, de 30 de juliol, i fent ús de les facultats que m'han estat conferides per l'article 35 de la Llei 5/83, de 30 de desembre, del Govern valencià.  
ORDENE:  
Article primer  
Aprovar el Pla d'Actuacions de la Conselleria d'administració Pública i les Diputacions Provincials per a l'any 1988 pel que fa a les matèries d'assessorament a Municipis, els Plans Provincials de Cooperació a les obres i serveis municipals, la Protecció Civil, la prevenció i extinció d'incendis, la selecció i formació del personal al servei de les Corporacions Locals i la informatització dels Municipis, d'acord amb el contingut que es publica en els annexos d'aquesta ordre.  
DISPOSICIO FINAL  
1989.  
Aquesta ordre començarà a vigir el primer de gener de 1989.  
València, 26 de desembre de 1988.  
El Conseller d'administració Pública,   
JOAQUIN AZAGRA ROS  
PLA D'ACTUACIONS DE LA CONSELLERIA   
D'ADMINISTRACIO PUBLICA  
ANNEX I. Àrea d'administració Local  
A) Matèria: Assessorament a les Corporacions Locals  
Resta constituïda una comissió de treball, integrada pels tècnics responsables dels serveis d'assessorament Municipal de les respectives Diputacions i de la Direcció General d'administració Local; l?objectiu principal d'aquesta és la unificació de criteris en la prestació del servei d'assessorament jurídic, econòmic i administratiu adreçat a les Entitats Locals.  
La comissió es reunirà amb una periodicitat mensual, i desplegarà les activitats següents:  
1.ª Un estudi conjunt d'informes sobre les qüestions d'interès general per a la gestió municipal i, dels dictàmens jurídics relatius a les consultes que, sobre el tema, realitzen les Corporacions Locals.  
2.ª Preparació de circulars d'informació i de divulgació per a distribuir-les als Ajuntaments de la Comunitat Valenciana.  
3.ª Realització de visites informativo-assessores, per part del tècnic que considere adient la respectiva Diputació Provincial, als Ajuntaments que ho sol·liciten.  
4.ª Recopilació dels dictàmens elaborats en el transcurs de l?exercici, i que hom considere rellevants i de major interès, per a l?edició conjunta entre les Diputacions i la Direcció General d'administració Local.  
B) Matèria: Plans Provincials de Cooperació a les obres i serveis municipals  
Les Diputacions Provincials, en l?elaboració dels Plans Provincials d'obres i serveis, s'atendran als criteris aprovats en el Pla d'Actuacions per a 1988. Així destinaran el 80% dels recursos totals del Pla Provincial a les obres i serveis que, de caràcter general s'assenyalen a l'article 26.1.ª) de la Llei 7/85, de 2 d'abril, atenent de manera especial i prioritària els Municipis de menor capacitat econòmica.  
El projecte del Pla Provincial serà informat preceptivament per la Direcció General d'administració Local, sense perjudici de l?informe que ha d'emetre la Comissió Provincial de Col·laboració amb les Corporacions Locals; i, una vegada aprovat definitivament, es trametrà al Consell Valencià d'administració Local perquè en tinga informe.  
Les Diputacions Provincials facilitaran periòdicament a la Direcció General d'administració Local les dades necessàries per a l?elaboració dels corresponents informes sobre el Pla aprovat i el grau d'execució d'aquest.  
ANNEX Ii. Àrea d'Interior  
A) Matèria: Protecció Civil  
D'acord amb el pla de treball elaborat per la Comissió de Protecció Civil de la Comunitat Valenciana en què la Generalitat i les Diputacions Provincials, conjuntament amb l'Administració de l?Estat i els Ajuntaments estan desenrotllant el Pla Assistencial per a catàstrofes, i els plans d'emergència front als riscos d'inundacions, incendis forestals, mercaderies perilloses i moviments sísmics, hi ha previst per a l?exercici 1989, dur a terme, conjuntament, les activitats següents:  
1.ª Les Diputacions Provincials consolidaran i perfeccionaran el Pla de Vitual·lament inclòs en el Pla Assistencial, d'acord amb les directrius emanades de la Comissió de Protecció Civil de la Comunitat Valenciana.  
2.ª Dotació i posada en marxa dels Centres Provincials de Coordinació de Recursos davant les Catàstrofes.  
3.ª Les Diputacions impulsaran els Ajuntaments perquè elaboren els Plans d'Emergència Municipal davant els riscos catastròfics, sense perjudici que, si cal, es contracten a cada província els tècnics idonis per a l?elaboració d'aquestos plans; en aquest cas la Generalitat Valenciana contribuirà econòmicament a les despeses que en comporte la contractació.  
La gestió i el control de les actuacions esmentades es durà terme, conjuntament, per la Direcció General d'interior i les Diputacions Provincials, i se n'assegurarà la coordinació mitjançant les reunions periòdiques entre els representants d'ambdues Institucions.  
B) Matèria: Prevenció i Extinció d'incendis  
Una volta constituïts els Consorcis Provincials de Prevenció, Extinció d'Incendis i Salvament impulsats conjuntament per la Generalitat i les Diputacions, ensems els municipis inclosos en la seua àrea operativa, i, atès que escau a aquells la coordinació d'aquesta matèria, les actuacions que es desplegaran conjuntament durant 1989 són les següents:  
1.ª Consolidació dels Consorcis Provincials, amb una incrementació de l'àrea de cobertura i de l'eficàcia de les actuacions.  
2.ª Elaboració d'un únic Reglament de Règim Interior que s'assumirà per part dels Consorcis Provincials.  
3.ª Elaboració de criteris homogenis per a la regulació de les condicions d'accés i d'ascens del personal dels Serveis d'Incendis dels Consorcis Provincials.  
4.ª Elaboració d'un únic Pla Formatiu que s'assumirà per part dels Consorcis; els en correspondrà la preparació de la infrastructura adequada (camp i torre de maniobres) en les instal·lacions provincials per tal de facilitar el desplegament del programa de formació de manera descentralitzada.  
5.ª Elaboració d'un Pla Director d'actuació, i expansió de l'àrea de cobertura dels Consorcis.  
El finançament de les despeses d'inversió i de funcionament que, sobre aquestes matèries, assumeixen les parts, es concretitza en:  
- Despeses d'inversió: d'acord amb els Plans de finançament que establesquen les Entitats Consorciades.   
- Despeses corrents: per funcionament i manteniment dels Consorcis, i d'acord a les previsions de llurs estatuts.  
- Diputacions: (50%) 1.095 M.  
- Generalitat: 900 M.  
destinats a finançar les aportacions als Consorcis  
Provincials pels conceptes de:  
a) aportació fixada en els Estatuts (30%).  
b) Assumpció d'aportacions de Municipis menors de 20.000 h.  
c) Incorporació de les àrees operatives dels parcs  
municipals de Castelló, Alacant i Elx.  
ANNEX III. Area de l?IVAP  
Selecció i formació del personal  
Es potenciarà les línies d'actuació empreses per a la col·laboració amb les Diputacions, per mitjà de la subscripció de convenis, tant en els processos selectius com en la realització de cursos i jornades per a la formació del personal de l'Administració Local.  
ANNEX IV. Àrea d'informàtica  
A) Matèria: Informatització de municipis xicotets i mitjans  
Les activitats que s'hi preveu realitzar, que consisteixen en la informatització de Municipis en col·laboració amb les Diputacions Provincials, es concreten en:  
Alacant  
- 40 Ajuntaments de menys de 1.500 h,   
- 5 Ajuntaments de mes de 3.000 h.  
Castelló  
- 3 Mancomunitats.   
- 14 Ajuntaments.  
València  
- 20 Ajuntaments.  
B) Matèria: Assistència a grans Municipis  
Aquesta funció és assumida per la Direcció General d'Organització i Sistemes d'informació i s'adreça a l'assistència tècnica i econòmica a un nombre aproximat de 12 a 15 Municipis que tenen instal·lacions grans.  
Costos Xicotets Grans Total  
   
Alacant 53.881.613 97.368.156 80.799.642  
Castelló 8.114.871 7.627.587 65.824.516  
València 9.205.422 60.769.169 96.999.706  
Fons de maniobra 45.951.961  
 TOTAL 86.113.632  
En les quantitats anteriors no s'inclouen les aportacions de les Diputacions Provincials ni dels propis Ajuntaments, els quals hauran de realitzar les consignacions pressupostàries pertinents.  
La materialització de les subvencions anteriors serà de la manera següent:  
- Per als Ajuntaments xicotets, d'assistència conjunta, la contractació d'ordinadors i programació l?efectuarà cada una de les Diputacions, a les quals la Conselleria trametrà el certificat de la subvenció concedida i posteriorment es transferirà la quantitat en la forma i terminis establits.  
- Per als Ajuntaments grans, el procediment serà similar; es trametrà al propi Ajuntament la subvenció concedida per tal que puga iniciar la contractació oportuna, i la transferència de la quantia es farà efectiva una volta iniciada la contractació.


Còpia Permalink ELI